Διερεύνηση της σχέσης των χαρακτηριστικών των δορυφορικών εικόνων στο κανάλι υδρατμών με την εμφάνιση νεφικών συστημάτων κατακόρυφης ανάπτυξης.:
Creators: name: Κόρμαλος, Σταύρος Παντελή
Publisher: name: Aristotle University of Thessaloniki
Year: 2013
Subjects: κύτταρα ανωμεταφοράς
κανάλι υδρατμών
δυναμική αστάθεια
convective cells
water vapour channel
dynamic instability

description: In this study, is performed satellite analysis of convective cells that occurred in the Balkan region after clear sky conditions during the summer months from May to September of 2009. Satellite analysis was based on satellite images geostationary meteorological satellite MSG (Meteosat Second Generation) with particular emphasis on two channels of water vapour (6.2 μm and 7.3 μm). The study of the channel water vapour images at 6.2 μm, shows the conditions in the upper troposphere and the channel at 7.3 μm shows the conditions in the middle troposphere. The aim of this study was the investigation the characteristics of satellite images in the water vapour channels, and their relationship by creating convective clouds. Overall were studied 36 cases of convective clouds and storms and are presented the most representative on the characteristics at satellite images of the WP channel at 6.2 μm. Initially were examined the synoptic conditions that led to the creation of storms and later became an attempt to identify the characteristics of the middle and upper troposphere (vortices, dry areas, baroclinic leaves) and the humidity in various altitudes related to their development with use of water vapour channels. Convective cells were categorized according to the presence of moisture in the middle and upper levels of troposphere and low-level convergence and humidity, the presence of air masses at the height of 500 mb, the presence or absence of boundaries and various wet or dry formations in the upper troposphere. Groupings helped in understanding of the favourable conditions for the development of convective clouds after clear sky conditions based on the characteristics of WV images.
description: Στην παρούσα έρευνα, πραγματοποιείται δορυφορική ανάλυση των νεφών κατακόρυφης ανάπτυξης που εμφανίστηκαν στην ευρύτερη περιοχή των Βαλκανίων μετά από συνθήκες αίθριου καιρού τους καλοκαιρινούς μήνες από Μάιο έως και Σεπτέμβριο του 2009. H δορυφορική ανάλυση βασίστηκε στις εικόνες του γεωστάσιμου δορυφόρου Meteosat Second Generation (MSG) δίνοντας ιδιαίτερη έμφαση στα δυο κανάλια των υδρατμών (6.2 μm και 7.3 μm). Η μελέτη του καναλιού υδρατμών στα 6.2 μm, δείχνει την εικόνα της κατάστασης στην ανώτερη τροπόσφαιρα και του καναλιού στα 7.3 μm δείχνει τις συνθήκες στην μέση τροπόσφαιρα. Στόχος της εργασίας ήταν η διερεύνηση των χαρακτηριστικών των δορυφορικών εικόνων στα κανάλια των υδρατμών, και της σχέσης τους με τη δημιουργία νεφών κατακόρυφης ανάπτυξης. Συνολικά μελετήθηκαν 36 περιπτώσεις εμφάνισης νεφών κατακόρυφης ανάπτυξης και εκδήλωσης καταιγίδων, εκ των οποίων παρουσιάζονται οι οκτώ πιο αντιπροσωπευτικές με βάση τα χαρακτηριστικά που εμφάνισαν στις δορυφορικές εικόνες στο κανάλι στα 6.2μm. Αρχικά εξετάστηκαν οι συνοπτικές συνθήκες, που οδήγησαν στη δημιουργία των καταιγίδων και στη συνέχεια, κυρίως μέσω των δορυφορικών καναλιών των υδρατμών, έγινε προσπάθεια να προσδιοριστούν τα χαρακτηριστικά της μέσης και ανώτερης τροπόσφαιρας (στρόβιλοι, ξηρές ζώνες, βαροκλινικά φύλλα) καθώς και οι συνθήκες υγρασίας σε διάφορα υψόμετρα που σχετίζονταν για την ανάπτυξη τους. Τα καταιγιδοφόρα κύτταρα κατηγοριοποιήθηκαν ανάλογα με την παρουσία υγρασίας στη μέση και ανώτερη τροπόσφαιρα και την υγρασία και τις συνθήκες σύγκλισης ανέμου στην κατώτερη τροπόσφαιρα, την παρουσία αερίων μαζών στο ύψος των 500mb, την παρουσία ή όχι ορίων και διάφορων υγρών ή ξηρών σχηματισμών στην ανώτερη τροπόσφαιρα. Οι ομαδοποιήσεις αυτές βοήθησαν στην κατανόηση των ευνοϊκών συνθηκών για την ανάπτυξη τέτοιου είδους νεφών κατακόρυφης ανάπτυξης με βάση τα χαρακτηριστικά των δορυφορικών εικόνων στα κανάλια των υδρατμών.